מאיר סויסה

מאיר סויסה (נולד ב-16 בנובמבר 1955) הוא שחקן, קומיקאי, במאי וזמר ישראלי. מאיר סויסה נולד בקזבלנקה שבמרוקו, ועלה לארץ ב-1970 בגיל 15. התחנך כ"ילד חוץ" בקיבוץ יפעת שבעמק יזרעאל. ב-1973–1974 עשה שנת שירות בגרעין "עודד" בקריית שמונה. עם גיוסו לצה"ל, התקבל ללהקת גייסות השריון. לאחר שחרורו מן הצבא, החל להופיע בתיאטרון ובסרטים ישראלים. להצלחתו הגדולה הגיע בשנים 1978 ו-1979 עת הופיע בשני תפקידים קולנועיים, בתפקיד "בזוקה", ידידו של גידי גוב בלהקה הצבאית, בסרטו של אבי נשר "הלהקה", ובתפקיד "מושון", שותפו לדירה ולמשרד הפרסום של גידי גוב בסרטו של נשר "דיזנגוף 99". בשני הסרטים שיחק דמות זהה כמעט, של הבדרן ממוצא מזרחי, הרזה והארוך, בעל מבטא הבולט, הכושל ביחסיו עם המין השני, ששימש כמשקל קומי שכנגד לגידי גוב, הצבר, הישיר, היפה והמתלבט, אשר ב"דיזנגוף 99" כבש את ליבן של גלי עטרי וענת עצמון גם יחד. דמויות אלו נותרו מזוהות עם דמותו של סויסה, ונחשבות לתפקידיו הבולטים. ב-1980 השתתף בלהקת "בצל ירוק 80" אשר להיטיה היו "אהבת ציון" ו"יא סאלם" אותו הלחין. בשנים 1987 ו-1988 הופיע בהרכב בידורי שהקים דן אלמגור וביים צדי צרפתי והשתתפו בו דינה גולן, מיקי קם, חני נחמיאס, משה בקר ועוד. ההרכב ביצע מערכונים ושירים סאטיריים - אקטואליים שעסקו בעדות, ובנושאים אחרים שבערו באותם זמנים. ההרכב הופיע בשעה טובה ובשירותרום 1989. סויסה זכה להצלחה על במות התיאטרון, בקומדיות ובמחזות בידור. הוא שיחק בתפקיד הראשי בקומדיה "שחק אותה, סם" על פי וודי אלן, ובהצגות רבות נוספות. להצלחה מסחרית משמעותית הגיע עם המופע "סויסה ויצפאן תחילה" בשנת 1993 ומופע ההמשך "סויסה ויצפאן פעימה שנייה". הצגות אלו, בהן כיכב לצדו של אלי יצפאן, הועלו מאות פעמים ברחבי הארץ, ושודרו במופעים מיוחדים בטלוויזיה. כן הופיע לצידה של מירי בוהדנה בשנת 2004 בהצגה המצליחה "אני עם אישתך גמרתי". בטלוויזיה הופיע בקומדיות כ"שבט כהן" (1991) ובדרמות כ"שבתות וחגים" (2004). באמצע שנות ה-80 הופיע בתפקיד אורח בסדרה הקומית "קרובים קרובים". בסוף שנות ה-80 הופיע בתוכנית "מוצ"ש" בהנחיית אבי אתגר שם פיתח את דמותו של "מוריס המלצר". לצד משה איבגי הופיע בתוכנית בשם "דו"ח איבגי סויסה" (1998) בה ביקר עם איבגי במקומות שונים, והשניים תיעדו את הנקרה בדרכם. בשנת 2006 החל לכתוב ולככב בסדרה המעין אוטו-ביוגרפית על חייו "קרוב לוודאי" שזכתה לשבחים רבים. בשנת 2009 שיחק את רפאל בסדרה "חצויה". בשנת 2009 שיחק בסדרה "שירות חדרים" את דוד זריהן. בשנת 2010 שודר בערוץ 8 הסרט התיעודי "כל אנשי כסית" בבימויו של סויסה, המספר על תולדות "קפה כסית" המפורסם. כעבור שנה, ב-2011, שודר החלק השני "כל אנשי כסית - הדור האחרון" אשר ממשיך את סיפור בית הקפה ודעיכתו ההדרגתית. סויסה גם כתב והלחין את שיר הסיום של הסרט, "לעשות משהו", בו גם השתתף בשירה. ב-2014 השתתף בסדרת הדרמה "הבורר" בתפקיד קרלוס. באותה השנה השתתף בתוכנית הדוקו-ריאליטי "היחידה", המשודרת ב-HOT, והנחה את התוכנית הדוקומנטרית "חוזרים קדימה" בערוץ הראשון. בקיץ 2015 גילם את טוביה אבן צור ראש המועצה בסרט "גויאבות". באמצע העשור השני של המאה ה-21, סויסה מככב במופע "ימים של קולנוע" עם חני נחמיאס, ישראל גוריון ואילן שס. הוא מופיע גם במופע "צוחקים ושרים" עם אילן שס. בשנת 2020 השתתף סויסה באופרת ה"היפ-הופ" של תמיר בר: "עלייתו ונפילתו של שם טוב האבי", בתור רופא שיניים. בשנת 2022 שיחק בסדרה "גדול עלינו" בכיכובם של "מה קשור". בשנת 2024 שיחק בסדרה "ברלין בלוז" ששודרה ב-Yes הטלוויזיה בלוויין. בתחילת שנות העשרים לחייו היה נשוי במשך כשנה וחצי לטלי רביד. מנישואיו השניים לרותי, בתה הצעירה של יפה ירקוני, הוא אב לבת ולשני בנים; טליה סויסה (מתנדבת בארגון משמר זכויות האדם, השתתפה בסדרה על חיי אביה "קרוב לוודאי"), ישי סוויסה (מפיק מוזיקלי וזמר אינדי רוק. חבר בלהקת "SHTOCK", ידוע בשם "בנאביסר" שהשתתף בגוט טאלנט ישראל) ומיכאל סוויסה (זמר טראפ והיפ הופ). סוויסה נשוי בשלישית לנעמה מירמוביץ, להם בת בשם אלמה. נעמה מורה ומחנכת בבית ספר , מתגוררים בכפר יונה. "הלהקה" (1978) - בימוי: אבי נשר "דיזנגוף 99" (1979) - בימוי: אבי נשר "הפחדנים" (1980) - בימוי: אבי נשר "לא לשידור" (1981) - בימוי: יעוד לבנון "אדון ליאון" (1982) - בימוי: זאב רווח "חמסין" (1982) - בימוי: דניאל וקסמן "עובדים על העולם" (1983) - בימוי: אלן יעקובוביץ' "אדמה חמה" (1984) - בימוי: סרג' אנקרי "שוברים" (1985) - בימוי: אבי נשר "בנות" (1985) - בימוי: נדב לויתן "נאדיה" (1986) - בימוי: אמנון רובינשטיין "גמר גביע" (1991) - בימוי: ערן ריקליס "לכל דבר מחיר" (קצר) (1994) - בימוי: דפנה לוין "שירת הסירנה" (1994) - בימוי: איתן פוקס "אין שמות על הדלתות" (1997) - בימוי: נדב לויתן "תחיה ותהיה" (2005) - בימוי: ראדו מיכאיליאנו "הכתובה" (2008) - בימוי: מנחם גולן "גויאבות" (2015) - בימוי: קובי מחט "אחד בלב" (2021) - בימוי: טליה לביא "חצויה" "היחידה" (2014) - דוקו-ריאלטי. "הבורר" "ברלין בלוז" מאיר סויסה, במיזם "אישים" לתיעוד היצירה הישראלית מאיר סויסה, במסד הנתונים הקולנועיים IMDb (באנגלית) מאיר סויסה, באתר "אידיבי", מאגר הידע העברי לקולנוע ישראלי ועולמי מאיר סויסה, באתר ספר הקולנוע הישראלי מאיר סויסה, באתר AllMovie (באנגלית) מאיר סויסה, במסד הנתונים הקולנועיים KinoPoisk (ברוסית) מאיר סויסה, באתר MusicBrainz (באנגלית) מאיר סויסה, דף שער בספרייה הלאומית מאיר סויסה, באתר ארכיון הסרטים הישראלי בסינמטק ירושלים סמדר שילוני, קורה בקפה - ריאיון עם מאיר סויסה, באתר ynet, 2 ביוני 2010 גילי איזיקוביץ, מאיר סוויסה ממציא את עצמו מחדש, באתר הארץ, 25 באוקטובר 2013 ניר וולף, מאיר סויסה מצא משמעות לחיים, באתר ישראל היום, 16 במאי 2014 אסף נבו, סוויסה, הדור הבא, באתר ישראל היום, 9 במרץ 2018 גלי עמרן, וויטני יוסטון ביפו ועוד המלצות לשבוע טוב, באתר nrg‏, 14 במאי 2017 יערה יעקב, ‏"אני לא אדם שיעבוד משמרות כפולות כדי לשלם שכר דירה", באתר ‏מאקו‏, 21 בספטמבר 2016